CELEX: 62018CN0537
Language: sk
Date: 2018-08-17 00:00:00
Title: Vec C-537/18: Návrh na začatie prejudiciálneho konania, ktorý podal Sąd Najwyższy (Poľsko) 17. augusta 2018 – YV

26.11.2018   
            
            
               SK
            
            
               Úradný vestník Európskej únie
            
            
               C 427/11
            
         
      Návrh na začatie prejudiciálneho konania, ktorý podal Sąd Najwyższy (Poľsko) 17. augusta 2018 – YV
      (Vec C-537/18)
      (2018/C 427/16)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Sąd Najwyższy
      
         Účastníci konania pred vnútroštátnym súdom
      
      
         Odvolateľka: YV
      
         Ďalší účastník konania: Krajowa Rada Sądownictwa
      
         Prejudiciálna otázka
      
      Má sa článok 47 Charty základných práv EÚ v spojení s článkom 9 ods. 1 smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (1) [Ú. v. …, L 303, 2000, s. 16)…] vykladať v tom zmysle, že v prípade podania opravného prostriedku na súde posledného stupňa členského štátu, ktorým sa namieta porušenie zákazu diskriminácie na základe veku voči sudcovi tohto súdu a zároveň sa žiada o odklad výkonu napadnutého rozhodnutia, je tento súd povinný – v záujme ochrany práv vyplývajúcich z práva Únie prostredníctvom predbežných opatrení podľa vnútroštátneho práva – neuplatňovať vnútroštátne právne predpisy, ktorými sa príslušnosť v právnom spore, v ktorom bol opravný prostriedok podaný, priznáva organizačnej jednotke tohto súdu, ktorá nie je funkčná, pretože príslušné sudcovské miesta neboli obsadené?
      
         (1)  Ú. v. EÚ L 303, s. 16; Mim. vyd. 05/004, s. 79.